Die doel is om die infiltrasie van Swapo se Spes Eenheid na die suide te stuit en hierdie operasie moet van middel November 1983 van stapel gestuur word en enige propagandavoordeel wat Swapo beoog moet verhoed word
1. Die vyand moet nie binnelands nie maar reeds in die buiteland gestuit word.
2. Diep verkenning gekoppel aan offensiewe aksies moet op 'n vroee stadium begin
3. Daar moet maksimum van mobiele elemente gebruik gemaak word vir opvolgdoeleindes
4. Beplanning moet vroegtydig vir verhoogde magspeile voorsiening maak
5. Daar moet beplan word op 'n vermoe om hoedigtheidsoperasies in die vlak gebied te lei
6. Ons moet die vyand bind, die vyand moet ons nie bind nie
7. Maksimum benutting van die hindernis in die weste(Kunenerivier) is noodsaaklik
8. Die poging moet geordend wees dwarsdeur die gebied sodat onnodige troepeverskuiwings aas gevolg van noodmaatreels nie nodig sal wees nie
9. 'n Komops plan om ontvoerings die hoof te bied moet reeds van Desember 1983 geimplememteer word
10. Interne bataljons moet verseker dat beskermingsplanne vir veral skole vanaf begin Januarie 1984 geimplememteer word
11. Grense tussen sektore en bataljons moet aangepas word volgens die inligtingsprent om die beste resultate vir die stuiting van 'n infiltrasie te bewerkstellig. Daar moet beplan word op 'n Taakmag Oos en 'n Taakmag Wes.SAP(K) moet meer bewegingsvryheid geniet in die vlak buitelandse gebied tot op die 50 Noordermeting
12. Nagoptrede van te voet troepe is uiters noodsaaklik om Swapo te dwing om dag en nag te beweeg
13. Teenaksies vir optrede teen klein groepe is noodsaaklik veral noord van die kaplyn. afseeloperasies met maksimum gebruik van Claymores moet doelbewus beplan word
14. ons uitgangspunt moet proaktiewe en reaktiewe optrede wees nie
15. Dwarssny in die middelgebiede is noodsaaklik sodat enige vars spore SSM opgetel kan word
16. 'n Infiltrasie tydens 1984 mag eenvoudig net nie plaasvind nie. Daar mag nie eers 10 terre daarin slaag om in te sypel nie
Major Koos Liebenberg
Lieutenant Ferdie de Vos
Die perspektiewe van kommandant Gert van Zyl
Teen einde 1983 het dit weer geblyk dat SWAPO magte besig was om te versamel en in die suide van Angola op te bou, waarskynlik om gereed te maak vir 'n aanslag in die komende reënseisoen. Met so 'n opbou het hulle van die beskerming van FAPLA mag ontplooiings en basisse gebruik gemaak.
Die doel van Operasie Askari was om hierdie magsopbou in die wiele te ry deur FAPLA ontplooiings te teiken. Die hoofteiken was Cuvelai en die konvensionele meg taakmag, saamgestel uit hoofsaaklik burgermag eenhede onder bevel van kolonel Tobie van Schalkwyk, moes die offensief uitvoer.
Die ontplooiing van 61 Meg en beplanning vir die operasie
61 Meg Bataljon Groep moes wes van die Kunene ontplooi om die FAPLA magte by Cahama en verder noord te verhoed om in te meng deur steekaanvalle op die Cahama ontplooings uit te voer en hulle besig te hou terwyl die offensief teen Cuvelai geloods word.
Met bogenoemde as agtergrond was daar voldoende tyd om vir Operasie Askari te beplan, voor te berei en samesmelting te doen. Beplanning vir hierdie operasie het reeds in November 1983 begin.
Jaarlikse bevorderings en verplasings
November was ook die tyd dat die SA Leër se jaarlikse bevorderings en verplasings plaasgevind het. Teen die verwagting in is ek bevorder en verplaas as bevelvoerder 1 SAI Bataljon, Bloemfontein. Kommandant Ep van Lill was aangestel as die nuwe Bevelvoerder 61 Meg Bataljon Groepp.
In oorleg met brigadier Joep Joubert, bevelvoerder Sektor 10, is besluit dat ek Operasie Askari sou begin en dat kommandant Ep van Lill êrens gedurende die operasie my sou aflos aangesien daar onsekerheid was oor wanneer Operasie Askari sou klaarmaak.
Die Kunenerivier word oorgesteek in Desember
Sommige van 61 Meg se toevoeging moes nog vanaf die RSA inkom en georienteer word. Die totale mag is derhalwe stuksgewys verplaas na 'n voor konsentrasie/ versamelgebied by Xangongo waar die finale voorbereidings gedoen en orders gegee was. Op D Dag, êrens in Desember, het die saamgestelde taakmag die Kunene by Xangongo oorgesteek.
61 Meg se eerste doelwit
Ons eerste doelwit was Quiteve, ongeveer 100km noordwes langs die Kunene rivier. Hierdie keer was ons toegerus met 'n sateliet navigasie toestel wat ons in staat gestel het om akkuraat in die bos te navigeer. Tydens 'n eerstelig aanval op D plus 1, was feitlik geen teenstand ondervind nie. Slegs 'n paar pap wiele en 'n mortier skrapnelwond aan een van die aanvalsmag se troepe, was van die enigste ongevalle.
61 Meg beweeg in Cahama se rigting
Na hierdie aanval moes 61 Meg wes in die rigting van Cahama beweeg om die taak soos opgelê, uit te voer. Verkenningselemente noord van Quiteve het egter rapporteer dat 'n mobiele FAPLA mag suid beweeg en 'n bedreiging vir eie magte sou inhou. Die hulp van die Lugmag op Ondangwa is ingeroep wat hierdie mag sonder moeite uitgesorteer en aansienlike verliese toegedien het.
Die nuwe bevelvoerder word per helikopter afgelaai
Die opmars in die rigting van Cahama het na laaste lig D plus 2 begin en teen 24h00 was 'n veggroeplaer getrek. Met eerste lig die volgende oggend het 'n helikopter geland en vir kommandant Ep van Lill afgelaai.
Hy het sommer so in die beweeg oorgeneem en ek en die 2IB, majoor Chris Roux wat ook verplaas was, is met dieselfde helikopter terug Oshakati toe.